下午茶時段身處太子，醒起有個好出名嘅菠蘿包！雖然我本身唔餓，但都要會一會佢！門口堆咗好多人，但都唔係買嘢嘅⋯⋯唔知係等位定趁熱鬧。目標明確嘅我，我行埋姐姐度就開聲買兩大個菠蘿油喇！（橫死掂死，肥就肥啦！）等咗非常短嘅時間，姐姐就俾咗兩個非常熱嘅菠蘿油我！菠蘿皮好靚，裂紋爆得平均，色水金黃，酥鬆香脆，但包身還是灣仔快樂餅店比較比色，但都算好食㗎喇！但十蚊個菠蘿油算抵食，因為佢都重手兼大個，淨買菠蘿包$6都係值得！提提大家，食前準備好紙巾，唔係就一手一面都係手油㗎喇～